Rúnar Rúnarsson með masterklassa í Bíó Paradís í kvöld Hinn margverðlaunaði leikstjóri Rúnar Rúnarsson ræðir um stuttmyndir sínar og ferilinn í Bíó Paradís . Þrjár verðlaunastuttmyndir hans verða sýndar ásamt broti úr Eldfjalli , fyrstu bíómynd Rúnars . Masterklassinn fer fram á fimmtudagskvöld kl. 20:00 . Árni Ólafur Ásgeirsson ræðir við Rúnar og stýrir umræðum . Eldfjall er fyrsta kvikmynd Rúnars Rúnarssonar leikstjóra í fullri lengd og framlag Íslands til Óskarsverðlaunanna 2012 . Hún var frumsýnd í Háskólabíói sl. föstudag við dynjandi lófatak . Myndin hefur spurst gríðarvel út , og jákvæðir dómar hafa birst í öllum helstu prent - og ljósvakamiðlum landsins undanfarna daga . Auk þess hlaut myndin tvenn verðlaun á nýafstaðinni kvikmyndahátíð í Reykjavík . Eldfjall hefur undanfarna mánuði verið sýnd á kvikmyndahátíðum víða um heim , t.d. í Cannes , Toronto , Karlovy Vary , Chicago , Transilvaníu , Kazakhstan , og London . Myndin er í forvali til evrópsku kvikmyndaverðlaunanna . Eldfjall fjallar um Hannes , 67 ára gamlan mann sem er að komast á eftirlaunaaldur . Hann er karlmaður af gamla skólanum , einangraður frá fjölskyldunni og heimilinu og þarf nú að takast á við nýtt hlutverk í lífinu . Eldfjall er þroskasaga manns sem þarf að horfast í augu við val fortíðarinnar og erfiðleika nútímans til að eiga möguleika á framtíð . Stuttmyndir Rúnars , Síðasti bærinn , Smáfuglar , og Anna hafa fengið yfir 100 alþjóðleg kvikmyndaverðlaun . Síðasti bærinn var tilnefnd til Óskarsverðlauna árið 2006 , ein íslenskra stuttmynda .